**NEWS oktober 2019**

**Standerstrygning/afslutningsfest 26/10-2019**

09:00 Morgenbrød med rundstykker og div. (20 kr/person - tilmelding i MinForening)

10:00 Morgenbriefing

Derefter: Landingskonkurrence (Bedst ud af 2 landinger, hvor flyet holder stille, måles fra nærmeste tip til angivet punkt på landings T)

Praktiske gøremål sættes i gang sideløbende med landingskonkurrencen:

* Trailervask
* Flyvask
* Indsyn af fly
* Flyadskillelse
* Vask og rengøring af køretøjer
* Telt sættes op i hangar

19:00 Spisning

20.15 (ca!) Afgørelse af årets væddemål

Tilmelding til spisning sker på Doodle her: <https://doodle.com/poll/bwpzywwh3y47tt8p> (senest torsdag)

**AVIATORs chatforummer**

Det er nævnt et par gange tidligere, men vi får stadig spørgsmål om hvordan man får adgang til klubbens chat.

Hvis I ikke har fået en mail med login oplysninger (eller har fået slettet mailen!), så send en mail til Mogens Beltoft ([kasserer@aviator.dk](mailto:kasserer@aviator.dk)), så vil I modtage de nødvendige oplysninger ☺

Alle klubbens medlemmer har naturligvis adgang, hvad enten man er aktiv eller passiv medlem

**MinForening**

Vi har nu i et års tid brugt app’en ”MinForening”, det er ikke en perfekt løsning (den passer bedre til en traditionel idrætsforening end en svæveflyveklub), men den fungerer faktisk fint.

Jeg håber at vi i 2020 kan få endnu mere gang i hverdagsflyvning, og her er MinForening god til at lave aftaler i.

Og så må I meget gerne vænne jer til at tilmelde jer på flyvedage, eleverne er rigtigt gode til det, men vi andre må også gerne gøre det, tidligere erfaringer er at det ofte kan øge antallet af medlemmer der dukker op på en flyvedag, og jo flere jo bedre ☺

**Planlagte aktiviteter det kommende år:**

Check AVIATOR kalenderen på www.aviator.dk som løbende opdateres.

Indtil nu er følgende planlagt:

Lørdag d. 26. oktober 2019 - Landingskonkurrence og standerstrygning

Lørdag d. 26. oktober 2019 kl. 19 - Standerstrygningsfest (”afregning” af væddemål)

23. november til 1. december 2019 - DSvU's simulator på EKVH

Lørdag d. 30. november 2019 kl. ?? - "Motorsvævefly og motorfejl" v. Felipe Cvitanich - (instruktør i PFG m.m.), han har på Sjælland holdt et par indlæg om "Udfordringer i forbindelse med selvstartende svævefly, særligt når de ikke virker som forventet")! Vi mangelr at få afklaret endelig tidspunkt.

Onsdag d. 15. januar 2020 kl. 19 - Medlemsmøde med Mads Lykke (Vejle) "Flyve langt i Danmark" – Mads startede sin svæveflyverkarriere i AVIATOR for ”nogle” år siden, han kan godt lide udfordringen ved lange flyvninger, I kan læse lidt mere her: <https://web.vsk.dk/vejle-svaeveflyveklub/nyheder/56-sommeren-2018-det-bedste-flyvevejr-i-dk-nogensinde>

Lørdag d. 25. januar 2020 kl. 10. – Nytårskur – bl.a. introduktion til nye EASA regler

Medio februar – AMA vil fortælle om konkurrencer, hvordan afvikles de, og hvordan forbereder man sig til at deltage (fra DIKO til VM?), vi kan nok også lokke AMA til at fortælle et par historier fra de varme lande, er det muligt for vi andre at komme en tur til Sydafrika for at flyve? (Det præcise tidspunkt kommer når AMA har fået styr på hans kalender ☺ )

Lørdag d. 14. marts 2020 kl. 13:00 - Generalforsamling

Onsdag d. 18. marts 2020 kl 19 - PFT/S-teori

Lørdag d. 21. marts 2020 kl. 10 - Standerhejsning (kaffe fra kl. 09)

Lørdag d. 21. marts 2020 kl 11 - PFT/S-teori

Lørdag d. 21. marts 2020 kl. 10 – Standerhejsnings/siderors fest kl. 19 (inkl. indgåelse af væddemål)

Medio maj - Åbent Hus i Luftsportscenter Vesthimmerland?

Uge 28 (6/7-12/7) Skolingsuge/sommerlejr på EKVH

Lørdag d. 11 juli 2020 kl. 19 - Sommerfest (2. Weekend i juli!)

Lørdag d. 31. oktober 2020 - Standerstrygning og væddemålsfest

**Vintervedligehold fly**

De næste 4-5 måneder er det tid til vintervedligehold af vore fly og jordmateriel.

Der ligger lister over planerne her: <http://medlem.aviator.dk/8-alt-om-klubben/151-flyvintervedligeholdelsesplan-2019-2020>

Ikke alle er kommet på et fly eller jordmateriel endnu, hvis vi ikke kontakter jer, er i meget velkommen til at kontakte en af ”Flyfadderne” (”Gangers” på listen), og aftale hvornår der arbejdes.

**Vintervedligehold jordmateriel**

Spil, wirehenter, golfvogne m.m. skal også vedligeholdes her i vinter, vi mangler en ”Værkmester” til det ”Sorte værksted” (se jobopslag herunder), Erik Nørskov har sagt ja til at koordinere indtil vi har en ny Værkmester.

**Teori**

Vinterens teoriundervisning er i fuld gang, planen kan ses her: <http://medlem.aviator.dk/2014-01-11-01-43-56/s-teori-vinteren-2019-2020>

Som altid er alle velkomne til at komme og deltage i undervisningen, eleverne er naturligvis den primære målgruppe, men vi andre kan måske også have behov for at få nogle ting genopfrisket (og der sker faktisk noget nyt ind imellem, jeg var til den første aften med meteorologiundervisning, og de har fundet på en helt anden måde at skabe termik end dengang jeg startede i 90’erne!)

**Jobopslag ☺**

Tutte medhjælper søges

Opgaven består i at hjælpe Lars Hestehave med indkøb, opfyldning mm.

Hvis du vil påtage dig opgaven så skriv her eller på 40808060.

Mvh Christian

Værkmester til det sorte værksted

Vi mangler en, der kan stå for eftersyn af vores jordudstyr. Gerne en der har hænderne skruet rigtigt på. Der vil naturligvis være støtte fra materiekontrollanter og andre specialister udi motorer og teknik. Det drejer sig om vedligehold af Spillet, Wirehenter, golfvogne og alt det andet vi alle har brug for, når vi skal komme sikkert i luften. Hvis det er noget for dig, så giv lyd.

Hilsen bestyrelsen

--------------------------------------------------------------------------------------------------

På bestyrelsens vegne,

Jens Bonderup Kjeldsen